ข้อบัญญัติองค์การบริหารส่วนตำบลนาสะอาด เรื่อง การลดหย่อนภาษีบำรุงท้องที่ พ.ศ. 2559
ข้อบัญญัติองค์การบริหารส่วนตำบลนาสะอาด
เรื่อง
การลดหย่อนภาษีบำรุงท้องที่
พ.ศ.
๒๕๕๙[๑]
 

โดยที่เป็นการสมควรตราข้อบัญญัติองค์การบริหารส่วนตำบลนาสะอาด
ว่าด้วยการลดหย่อนภาษีบำรุงท้องที่

อาศัยอำนาจตามความในมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘
ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓
องค์การบริหารส่วนตำบลนาสะอาด
โดยความเห็นชอบของสภาองค์การบริหารส่วนตำบลนาสะอาดและนายอำเภอสร้างคอม
จึงได้ตราข้อบัญญัติไว้ ดังต่อไปนี้

ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนาสะอาด เรื่อง
การลดหย่อนภาษีบำรุงท้องที่ พ.ศ. ๒๕๕๙

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลนาสะอาดตั้งแต่วันที่ได้ประกาศไว้โดยเปิดเผย
ณ ที่ทำการองค์การบริหารส่วนตำบลนาสะอาด

ข้อ ๓ บุคคลธรรมดาซึ่งเป็นเจ้าของที่ดินแปลงเดียว
หรือหลายแปลง ที่อยู่ในจังหวัดเดียวกัน และให้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตน หรือประกอบกสิกรรมของตน
ให้ลดหย่อนไม่ต้องเสียภาษีบำรุงท้องที่ จำนวนไม่เกิน ๓ ไร่
เฉพาะแปลงใดแปลงหนึ่งเท่านั้น

ข้อ ๔ ให้นายกองค์การบริหารส่วนตำบลนาสะอาดเป็นผู้รักษาการตามข้อบัญญัตินี้
และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้


ประกาศ ณ วันที่ ๑๑ พฤศจิกายน พ.ศ. ๒๕๕๙
สันต์ ซาสุด
นายกองค์การบริหารส่วนตำบลนาสะอาด







ปวันวิทย์/อัญชลี/จัดทำ
๔
มกราคม ๒๕๖๑

[๑] ราชกิจจานุเบกษา
เล่ม ๑๓๔/ตอนพิเศษ ๓๑๙ ง/หน้า ๗๒/๒๕ ธันวาคม ๒๕๖๐